Държавен вестник, бр. 44, 2011 г., стр. 39

БРОЙ  44	
Д Ъ Р Ж А В Е Н  В Е С Т Н И К 	
СТР.  39  
(8) Директорът на института уведомява 
писмено всички явили се кандидати за ре­
зултата от избора.
(9) В едномесечен срок след избора спе­
челилият конкурс за академична длъжност 
„професор“ се назначава по реда на чл. 17, 
ал. 2.
Раздел VI
Обучение за придобиване на образователна 
и научна степен „доктор“ 
Чл. 25. (1) Обучението за придобиването 
на образователна и научна степен „доктор“ 
се организира в съответствие с изискванията 
на ЗВО, ЗРАСРБ, ППЗРАСРБ, Правилника за 
обучението в докторантура в Института по 
отбрана (ПОДИО) и актовете на министъра 
на отбраната.
(2) До обучение за придобиване на образо­
вателна и научна степен „доктор“ се допускат 
военнослужещи и цивилни служители, които:
1. имат разрешение от министъра на от­
браната за кандидатстване за обучение;
2. притежават образователно-квалифика­
ционна степен „магистър“;
3. копие от удостоверение за владеене на 
английски или френски език по стандарта 
на НАТО STANAG-6001 (само за военнослу­
жещите). 
(3) Срокът на обучение за придобиване на 
образователна и научна степен „доктор“ е:
1. в редовна форма – 3 години;
2. в задочна форма – 4 години;
3. чрез самостоятелна подготовка – 3 го­
дини;
4. в дистанционна форма – 4 години.
(4) Срокът на обучение може да бъде 
удължаван, но не повече от една година, по 
обективни причини, определени в ПОДИО.
(5) Приемането за обучение в редовна, 
задочна и дистанционна форма се извършва 
чрез конкурс.
(6) Предложения за обучение в редовна 
форма на докторантура се правят от дирек­
тора на Института по отбрана до министъра 
на отбраната само с отчитане на собствените 
потребности.
(7) При формулиране на темите на дисер­
тационните трудове за нуждите на Министер­
ството на отбраната, структурите на пряко 
подчинение на министъра на отбраната и 
Българската армия Институтът по отбрана 
отчита потребностите на военната теория и 
практика и ги съгласува със заинтересованите 
командвания на видовете въоръжени сили и 
дирекции в Министерството на отбраната. 
(8) Ежегодно до 30 ноември Институтът 
по отбрана обсъжда на заседания на научния 
съвет на института темите за обучение в 
редовна, задочна и дистанционна форма на 
докторантура.
(9) Ежегодно до 15 декември Институтът 
по отбрана внася предложенията за обучение 
в редовна, задочна и дистанционна форма на 
докторантура за обсъждане и утвърждаване 
в Съвета по въоръженията и в Съвета по 
отбранителните способности чрез дирекция 
„Управление на човешките ресурси“. В тях 
се посочват:
1. научната област (специалност);
2. темата на дисертационния труд с кратка 
анотация за актуалността и необходимостта 
от разработването є;
3. формата на обучение;
4. обучаващото звено;
5. заявителят на докторантурата.
(10) Ежегодно до 20 януари Институтът по 
отбрана изпраща в дирекция „Управление на 
човешките ресурси“ утвърдените от Съвета 
по въоръженията и от Съвета по отбранител­
ните способности предложения за обучение 
в редовна, задочна и дистанционна форма на 
докторантура.
(11) В срок до 10 септември военнослу­
жещите и цивилните служители, получили 
разрешение за обучение, подават рапорт/заяв­
ление до директора на института за обучение 
в докторантура в Института по отбрана. Към 
рапорта/заявлението прилагат:
1. кадрова справка, изготвена от кадровия 
орган по местослужене (за военнослужещи­
те); за цивилните служители – биографична 
справка, изготвена от орган на личния състав 
по месторабота (за военнослужещи);
2. копие от дипломата за придобита образо­
вателно-квалификационна степен „магистър“ 
с приложението към нея;
3. удостоверение за признато висше обра­
зование, ако дипломата е издадена от чуж­
дестранно висше училище;
4. други документи, удостоверяващи ин­
тересите и постиженията на кандидата в 
съответната научна област;
5. копие от документите по атестирането, 
заверени от съответния орган по личния 
състав;
6. копие от разрешението за достъп до 
класифицирана информация;
7. копие от удостоверение за владеене на 
английски или френски език по стандарта на 
НАТО STANAG-6001 (за военнослужещите).
(12) В рапорта/заявлението кандидатът 
посочва чуждия език, по който ще положи 
конкурсен изпит.
(13) Директорът на института: 
1. до 20 септември назначава със своя 
заповед комисии за допускане до конкурсен 
изпит на кандидатите, които отговарят на 
изискванията; 
2. до 30 септември уведомява писмено 
допуснатите кандидати и тези, които не са 
допуснати, като посочва мотивите за това;